Η αμερικανική εταιρία Abbott παρουσίασε ένα νέο τεστ ανίχνευσης του Covid-19, το οποίο δεν χρειάζεται εργαστηριακή μελέτη για να βγάλει αποτέλεσμα. Έτσι κάθε σημείο περίθαλψης ή ελέγχου, θα μπορεί να έχει άμεσα αποτελέσματα μιας και χρειάζονται μόνο 5 λεπτά για να βγούν. Το νέο αυτό τέστ μόλις πήρε το ελεύθερο από την αμερικανική Υπηρεσία Τροφίμων και Φαρμάκων (FDA) και είναι έτοιμο για μαζική παραγωγή.

Σύμφωνα με την κατασκευάστρια εταιρία η παραγωγή υπολογίζεται να είναι στα 50.000 κομμάτια την ημέρα, και ξεκινάει την ερχόμενη εβδομάδα.

Το νέο τεστ Abbott ID NOW COVID-19 χρησιμοποιεί την πλατφόρμα διάγνωσης του φαρμακευτικού γίγαντα, Abbott ID NOW, η οποία είναι ουσιαστικά ένα εργαστήριο σε ένα κουτί που έχει περίπου το μέγεθος ενός φούρνου μικροκυμάτων.

Συνολικά, η Abbott αναφέρει τώρα πως πιστεύει ότι θα παράγει 5 εκατομμύρια τεστ μέσα τον Απρίλιο, χωρισμένο μεταξύ αυτών των νέων ταχέων δοκιμών και των εργαστηριακών εξετάσεων που έλαβε άδεια έκτακτης χρήσης από την αμερικανική Υπηρεσία Τροφίμων και Φαρμάκων στις 18 Μαρτίου.

Οι πληροφορίες σχετικά με την τιμή μέχρι στιγμής δεν είναι ξεκάθαρες. Μη επιβεβαιωμένες πληροφορίες αναφέρουν πως το κόστος της συσκευής θα ανέρχεται στα 700-800 δολάρια αμερικής και το κάθε τεστ 1 με 1,5 δολάριο.